Karcag Városi Önkormányzat Képviselő-testületének 13/2021. (V.14.)

önkormányzati rendelete

a települési támogatások rendszeréről szóló 7/2015. (II.27.) önkormányzati rendelet módosításáról

Karcag Városi Önkormányzat Képviselő-testülete a szociális igazgatásról és szociális ellátásokról szóló 1993. évi III. törvény 132. § (4) bekezdés g) pontjában kapott felhatalmazás alapján az Alaptörvény 32. cikk (1) bekezdés a) pontjában és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglaltakra tekintettel a következőket rendeli el:

**1. §** A települési támogatások rendszeréről szóló Karcag Városi Önkormányzat Képviselő-testületének 7/2015. (II.27.) önkormányzati rendelete (a továbbiakban: R.) bevezető része helyébe az alábbi rendelkezés lép:

**„**Karcag Városi Önkormányzat Képviselő-testülete a szociális igazgatásról és szociális ellátásokról szóló 1993. évi III. törvény 132. § (4) bekezdés g) pontjában kapott felhatalmazás alapján, a szociális igazgatásról és szociális ellátásokról szóló 1993. évi III. törvény 1. § (2) bekezdésében, a 2. §-ában, a 4/A. § (1) bekezdés a) pontjában, a 7. §-ában, a 10. § (1) bekezdésében, a 17. § (5) bekezdésében, a 25.§ (3) bekezdés b) pontjában, a 26. §-ában, 32. § (1) bekezdés b) pontjában, a 32. § (3) bekezdésében, a 32/A. § (1) és (2) bekezdésében, a 45. §-ában, a 48. § (1)‑(5) bekezdésében, 134/E. §-ában, valamint a gyermekek védelméről és a gyámügyi igazgatásról szóló 1997. évi XXXI. törvény 18. § (2) bekezdésében és a 131. § (1) bekezdésében, az Alaptörvény 32. cikk (1) bekezdés a) pontjában, valamint a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva a következőket rendeli el:”

**2. §** A R. 2. § (1) bekezdése b) pontja helyébe az alábbi rendelkezés lép:

**„b)** környezettanulmány: az általános közigazgatási rendtartásról szóló 2016. évi CL. törvény 68‑69.§-a szerinti szemle, amelynek célja a kérelmező szociális, családi és vagyoni viszonyainak ellenőrzése, kötelezettségei teljesítésének vizsgálata”

**3. §** Hatályát veszti a R. 6.§ (3) bekezdése a) pontja, a 6. § (5) bekezdése, valamint a 14. §-a és a 14. § -t megelőző alcím.

**4. §** A R. 11. § (1) bekezdése helyébe az alábbi rendelkezés lép:

**„(1)** A rendkívüli települési támogatás kivételes méltánylást érdemlő esetben a 10. § (1) bekezdése a)-b) pontjában foglalt jövedelmi értékhatárra tekintet nélkül is megállapítható, amennyiben a 10. § (3) bekezdésében meghatározott élethelyzet esetén felmerülő nem várt többletkiadás igazolt költsége eléri, vagy meghaladja a háztartásba befolyó egy havi rendszeres jövedelmet.”

**5. §** A R. 19. § (2)-(3) bekezdése helyébe az alábbi rendelkezés lép:

**„(2)** A rendszeres települési támogatást a Költségvetési Csoport utólag minden hónap 10. napjáig lakossági folyószámlára történő utalással vagy - kivételes esetben - posta útján folyósítja.

**(3)** A folyószámlával nem rendelkező jogosult a rendszeres települési támogatást a Hivatal házipénztárából veheti fel.”

**6. §** Ez a rendelet a kihirdetést követő nap lép hatályba és az azt követő napon hatályát veszti.

Karcag, 2021. május 12.

|  |  |
| --- | --- |
| **(: Szepesi Tibor :)** | **(: Rózsa Sándor :)** |
| polgármester | jegyző |

Kihirdetési záradék:

E rendeletet 2021. május 14-én kihirdettem.

|  |  |
| --- | --- |
|  |  |
|  **(: Rózsa Sándor :)** |  |
| jegyző |  |

**Á L T A L Á N O S I N D O K O L Á S**

Karcag Városi Önkormányzat Képviselő-testülete a szociális igazgatásról és szociális ellátásokról szóló 1993. évi III. törvény alapján elfogadta a települési támogatások rendszeréről szóló 7/2015. (II.27.) önkormányzati rendeletét (a továbbiakban: Rendelet), ami 2015. március 1-én lépett hatályba, és amely részletesen szabályozza a települési támogatásként nyújtható szociális ellátásokat.

A Jász-Nagykun-Szolnok Megyei Kormányhivatal törvényességi felügyeleti jogkörében megvizsgálta a települési támogatások rendszeréről szóló 7/2015. (II.27.) önkormányzati rendeletet és megállapította, hogy az több pontjában jogszabálysértő.

Indokolt a Rendeletet módosítani oly módon, hogy az a jogalkotásról szóló 2010. évi CXXX. törvényben, valamint magasabb szintű jogszabályokban előírt tartalmi és formai szempontoknak egyaránt megfeleljen**.**

**R É S Z L E T E S I N D O K O L Á S**

**1. §-hoz**

A Rendelet bevezető részében feltüntetésre kerülnek azok a rendelkezések, amelyek falhatalmazást adnak a rendelet megalkotására, valamint megjelölésre kerülnek a feladatkörök.

**2.§-hoz**

A Rendelet 2. § (1) bekezdés b) pontja a Rendelet megalkotásakor még hatályos, már hatálytalan jogszabályra hivatkozik, annak aktualizálása szükséges.

**3. §-hoz**

A Rendelet a Lakhatási támogatásnál a támogatásra jogosultság feltételévé teszi az érintett lakókörnyezete rendezettségét. Ezen rendelkezések hatályon kívül helyezendők.

**4. §-hoz**

A rendkívüli települési támogatás kivételes méltánylást érdemlő esetben jövedelmi értékhatárra tekintet nélkül is megállapítható, amennyiben a nem várt többletkiadás költsége eléri vagy meghaladja a háztartásba befolyó egy havi rendszeres jövedelmet.

**5. §-hoz**

A rendszeres támogatásokat a folyószámlával nem rendelkezők postai úton kapták kézhez, mely igen magas járulékos költséggel jár. A rendelkezés a házipénztárból való kifizetést teszi elsődlegessé, valamint a folyósítás határideje kitolódna a hónap 10. napjáig.

**6. §-hoz**

A Rendelet hatályosságáról rendelkezik.